Author: Zaaijman, John
Accession Number: 289216469
Full Text: 'Dokkie' is op 20 April 1941 in Utrecht, Natal, gebore. Hy en sy suster, Johanna, was 'n tweeling in 'n gesin van sewe kinders. Hy ontvang sy skoolopleiding aan die Laerskool Hendrina, en matrikuleer in 1958 aan die Hoerskool Ermelo. In 1959 doen hy sy nasionale diensplig by die Lugmag Gimnasium in Pretoria. In 1960 skryf hy in vir 'n BA-graad aan die Universiteit van Pretoria en kwalifiseer as onderwyser. Hy besef egter gou dat hy nie vir die onderwysberoep uitgeknip is nie. Daarna is hy vir 'n tydperk 'n vryskut-joernalis, voordat hy 'n beurs bekom en inskryf vir die graad MB ChB aan die Universiteit van Pretoria.
Hy was baie geliefd by vriende, kollegas en pasiente. Hy was veral bekend as 'n buitengewoon vaardige vaginale chirurg. Sy liefde vir gholf, vir die see, en vir hoe-spoed ski-bote was wel bekend. Ek dink met groot deernis terug aan Tugela-riviermond, die Beach Buggy, die kreef, en veel meer. Hy was 'n passievolle gesinsman.
Elmien--aan jou en die drie kinders--sterkte en voorspoed. Ek dra ook die innige meegevoel oor van die oorblywende lede van die oorspronklike 'Groot vyf', waarvan Dokkie 'n baie gewaardeerde en geliefde lid was.